Leila Solmunde

200px|thumbnail|Leila Solmunde í Sandvík, juni 2009, við standmyndina av Sigmundi Brestissyni. Lítla Dímun hómast í havsbrúnni.
Leila Solmunde (fødd 5. februar 1962 í Trongisvági, deyð 10. mars 2012 í Tórshavn) var forkvinna í  Giktafelag Føroya  í 16 ár, og somuleiðis í MBF í 8 ár. Eisini var hon nevndarlimur í Dugna í 8 ár. Sum 18-ára gomul fekk hon staðfest liðagikt, sum gjørdi, at hon kom at vera bundin at koyristóli stóran part av lívinum. Hon var sera virkin og vird fyri sítt arbeiði á handikapp-politiska økinum. Leila andaðist brádliga av sjúku 10. mars 2012 bert 50 ára gomul. Til jóla 2012 fekk hon posthumt kærleikskúluna 2012 frá Dugna.Kringvarp.fo Í ár ímyndar sólin KærleikskúlunaDugni.fo Kærleikskúlan 2012 - eitt listarligt jólaprýði Karin Kjølbro handaði kærleikskúluna til Mourits, sum er einkjumaður eftir Leilu, og helt eina røðu. M.a. siteraði Karin Leilu fyri at siga:  "Eg vil tað eg kann, og eg kann, tað eg vil."MBF.fo Ein heiðurlig viðurkenning til Leilu Solmunde, sála - Lívið skal hava litir. (Kærleikskúlan2012) Leila var ikki ein ið læt brekið forða sær. Hon var virkin og ferðaðist bæði í Føroyum og uttanlands. Hon skrivaði á heimasíðu sínari: "Mítt brek er ongin forðing fyri at njóta lívið".Leilasolmunde.com  Um meg

 Familja 
Foreldur: Jørleif Solmunde úr Søldarfirði og Palma Solmunde, fødd Mortensen úr Trongisvági. Leila giftist Mourits Simonsen úr Fuglafirði, hann er sonur Esmar Simonsen, sum er ættaður av Kirkju og Margrethu Simonsen, fødd Jacobsen ættað av Vatnsoyrum. Tey búsettur á Kambsdali og fingu í 1983 sonin Paula, sum var einasta barn teirra. Ein julimorgun í 2001 vóru tey úti fyri tí stóru sorg at missa einasta barn teirra, tá Pauli doyði í ferðsluvanlukku.

 Útbúgving 

 1979 - Tók realskúlaprógv
 1982 - Handilsskúlaprógv á Føroya Handilsskúla
 Tikið einstakar greinar á HH og HF

 Keldur 

 Slóðir 
Leilasolmunde.com 

Bólkur:Føðingar í 1962
Bólkur:Andlát í 2012
Bólkur:Føroyingar
Bólkur:Føroyskar kvinnur